# Alma Mahler

### Fra Wikipedia, den frie encyklopedi

Alma Mahler

Alma Mahler (iblant Mahler-Werfel), født Schindler, (født i Wien 31. august]] 1879]], død i Wien 11. desember 1964), østerrisk komponist og kunstner, blant annet kjent for sitt ekteskap med Gustav Mahler, Walter Gropius og Franz Werfel.

## [rediger] Biografi

Alma var datteren til maleren Emil Jakob Schindler. Familien hadde en stor omgang med kunstnere, vitenskapsmenn og forfattere, og både Gustav Klimt, Sigmund Freud og Johann Strauss hørte til kretsen. Alma studerte komposisjon og forførte sin lærer Alexander von Zemlinskij. Den utvalgte ble likevel Gustav Mahler, som hun møtte i november 1901. Den erotiske og personlige kjemien var øyeblikkelig, og året derpå giftet de seg; i Alma fant Mahler en hustru som både forstod hans musikk og kjente en sterk tiltrekning til ham. Hun fødte ham to døtre. Maria Anna (født i 1902, død i 1907 av skarlagensfeber), og Anna (født i 1904, død i 1988). Omkring 1910 innledet Alma en forbindelse med arkitekten Walter Gropius; når dette ble kjent for Gustav Mahler ble resultatet en alvorlig krise. Alma og Gustav lappet sammen ekteskapet, men Alma fortsatte i hemmelighet å ha kontakt med Gropius og i 1915, noen år etter Mahlers død i 1911, giftet de seg. Hun fødte ham en datter, Manon, som arvet sin mors livfullhet, sjarme og kunstneriske begavelse; ironien var at også Manon skulle dø uventet ung. Hun gikk bort grunnet polio i 1935.

Alma Mahler og Gropius skilte seg i 1920 og hun hadde da allerede innledet en forbindelse med forfatteren Franz Werfel. De giftet seg først i 1929, et ekteskap som kom til å bli hennes lengste og varende til Werfels død i 1945 (de hadde da emigrert under nazismen til USA). Etter krigen tilbakevendte Alma til hjemstedet i Wien; hun skrev sine memoarer Lebensrücklick og kom til å bli en viktig lenke i renessansen for Gustav Mahlers musikk som var på gang. Etter stor motstand overbeviste hun seg selv om det riktige i å støtte Deryck Cookes prosjekt å skape en oppførsel av hele Mahlers tiende symfoni, et veldig kontroversielt foretak.

## [rediger] Eksterne lenker

- Nettside tilegnet Alma og hennes krets

Hentet fra «http://no.wikipedia.org../../../a/l/m/Alma_Mahler_69d4.html»

Kategorier: Østerrikske komponister | Klassiske komponister | Fødsler i 1879 | Dødsfall i 1964

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Català
- Česky
- Deutsch
- English
- Esperanto
- Español
- Français
- עברית
- Italiano
- 日本語
- Nederlands
- Slovenčina
- Svenska